બસ પછી તો આયુષીની બૅગ ખભે ભરાવીને સ્પર્શ પોતાના રૂમ પર જવા નીકળ્યો,પાછળ આયુષીનાં અવાજમાં એને ‘થેન્કસ’ સાંભળ્યું પણ આ વોટ્સએપ તો હતું નહીં કે જેથી આના રીપ્લાયમાં સ્પર્શ ‘યુ આર ઓલવેઝ મોસ્ટ વેલકમ’ કહી શકે.એટલે એ કઈ જ બોલ્યા વગર જ ત્યાંથી નીકળી ગયો.હોસ્ટેલ પર આવી આયુષીની બૅગ લોકરમાં મૂકી એ પાછો ઓડિટોરિયમ પહોંચી ગયો,પણ આ બધામાં અડધા-પોણા કલાક જેવું થઈ ગયો હતો એટલે પહેલા ડ્રામાનો ક્લાઈમેક્સ પતી ગયો હતો,એક-બે જણએ સ્પર્શને કીધું પણ ખરાં કે તે બહુ મસ્ત ભાગ મિસ કરી દીધો.પણ સ્પર્શના મનમાં તો એમ જ થયું અત્યાર સુધી લાઈફમાં જેને મિસ કર્યા કરી છે એના કામ માટે એકાદ ડ્રામા મિસ થઈ જાય એ કઈ મોટી વાત ના કહેવાય.એટલે આયુષી સાથેની અડધી મુલાકાત પતી ગઈ હતી,એમાં સ્પર્શ પોતે વિચારેલામાંથી તો કઈ જ ન હતો બોલી શક્યો. આમાં પણ એને પોતાના મનને એમ વિચારી મનાવી લીધું કે સારુ થયું ના બોલ્યો બાકી હવે સાંજે શું બોલત !! આવા વિચારોની વચ્ચે સાંજ પડતાં વાર ના લાગી, સ્પર્શ રૂમ પર પાછો આવી ગયો હતો અને બસ હવે એને ઈંતેઝાર હતો આયુષીનાં ફોનનો.